เจ็บกระพุงเเก้มค่ะ ตอนเเรกบวมเหมือนเป็นสิวธรรมดาค่ะ เเต่พอผ่านมาได้4-5วัน จากที่บวมเหมือนสิว กลายเป็นบวมเหมือนมีก้อนเเข็งอยู่ด้านในค่ะ พอเเต่ก็มีอาการเจ็บ อยากทราบว่าเป็นอะไรค่ะ
สวัสดีค่ะ หากอาการมีตุ่มคล้ายสิวและเจ็บที่บริเวณกระพุ้งแก้ม เป็นที่ผิวหนังด้านนอก คือเป็นที่บริเวณแก้มของผิวหนังหน้า อาจเป็นสิวที่อักเสบ และกลายเป็นฝีหนองตามมา ทำให้เกิดเป็นก้อนนูนแดง มีอาการเจ็บและปวดได้ หรืออาจเป็นก้อนซีสต์ไขมันใต้ผิวหนังที่มีการอักเสบเกิดขึ้น จึงมีอาการบวมแดงและเจ็บปวดร่วมด้วยแต่หากเป็นที่เยื่อบุปากด้านใน ไม่ใช่ที่ผิวหนังภายนอก ก็อาจเป็นการอักเสบของเนื้อเยื่อ เช่น อาจเริ่มจากการมีแผลในปากก่อน เช่น เป็นแผลร้อนในหรือเกิดจากการกัดไปโดนกระพุ้งแก้ม แล้วเกิดการอักเสบตามมา ทำให้บวมแดงเป็นก้อนได้ หรือเป็นซีสต์และเนื้องอกบางชนิดภายในช่องปาก แต่มักไม่ได้ทำให้เจ็บหรือปวดแนะนำว่าควรไปพบแพทย์เพื่อตรวจวินิจฉัยและรักษาให้ตรงกับโรคค่ะ ในเบื้องต้น ไม่ว่าจะเป็นก้อนด้านในปาก หรือที่ผิวหนังด้านนอก ก็ไม่ควรไปแกะ บีบ กดก้อนดังกล่าว และยังไม่ควรใช้ยาอะไรทาค่ะ